《续感兴二十五首 其十三》
宋代·方一夔

大化差不齐，人事固多缪。纷纷骋牙角，日夜齧且斗。

所以椅桐中，徘徊束孤咮。人情随盛衰，世途迭起仆。

天命有定分，气数安能囿。去去息吾驾，西山老危岫。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。